[{"text_idx": "#000003", "text": "Er mor anodd yw wynebu diwedd oes unrhyw un, nid yw\u2019r Beibl yn ceisio osgoi\u2019r pwnc. Cawn ein hatgoffa\u2019n gyson fod y cryfaf ohonom yn feidrol, a dros dro fydd ein bodolaeth mewn byd syrthiedig: \u2018Y mae\u2019r meidrol yn union fel anadl, a\u2019i ddyddiau fel cysgod yn mynd heibio.\u2019 (Salm 144:4) Gallai geiriau fel yma\u2019n hawdd ein harwain at anobaith, ond maent wedi\u2019u cynnwys yn y Beibl sydd hefyd yn dweud fod yna Un tragywydd: \u2018Cyn geni\u2019r mynyddoedd, a chyn esgor ar y ddaear a\u2019r byd, o dragwyddoldeb hyd dragwyddoldeb, ti sydd Dduw.\u2019 (Salm 90:2)"}, {"text_idx": "#000004", "text": "A\u2019r hyn sy\u2019n gwneud Cristnogaeth y newyddion gorau erioed yw\u2019r ffaith bod y Duw tragwyddol wedi gwisgo cnawd, ac o\u2019i fawr gariad bod Iesu wedi wynebu a choncro marwolaeth ar ein rhan. Golyga buddugoliaeth y groes a\u2019r bedd gwag y gall unrhyw un ohonom, boed o deulu cyffredin neu frenhinol, trwy ffydd yn Iesu Grist etifeddu bywyd tragwyddol. Cofiwn addewid Iesu i\u2019w braidd \u2013"}, {"text_idx": "#000005", "text": "\u2018Yr wyf fi\u2019n rhoi bywyd tragwyddol iddynt; nid a\u0302nt byth i ddistryw, ac ni chaiff neb eu cipio hwy allan o\u2019m llaw i.\u2019 (Ioan 10:28)"}, {"text_idx": "#000009", "text": "Cliciwch ar y llun i ymuno yn yr oedfa"}]